b'\n_START_ARTICLE_\nTrogus Pompeius\n_START_SECTION_\nOrigini\n_START_PARAGRAPH_\nBunicul s\xc4\x83u a servit \xc3\xaen r\xc4\x83zboiul \xc3\xaempotriva lui Quintus Sertorius, el l-a ajutat pe Pompei, prin a c\xc4\x83rui influen\xc8\x9b\xc4\x83 a ob\xc8\x9binut cet\xc4\x83\xc8\x9benia roman\xc4\x83, de aceea el a adoptat numele de "Pompeius", ca semn de recunostin\xc8\x9b\xc4\x83 pentru binef\xc4\x83c\xc4\x83torul s\xc4\x83u. Tat\xc4\x83l s\xc4\x83u a servit sub Cezar \xc3\xaen calitate de secretar \xc8\x99i interpret.\n_START_SECTION_\nIstorie\n_START_PARAGRAPH_\nTrogus \xc3\xaensu\xc8\x99i pare s\xc4\x83 fi fost un om care avea cuno\xc8\x99tin\xc8\x9be enciclopedice. Inspirat fiind de operele lui Aristotel \xc8\x99i Teofrast, a scris c\xc4\x83r\xc8\x9bi despre istoria natural\xc4\x83 a animalelor \xc8\x99i plantelor, care au fost frecvent citate de Pliniu cel B\xc4\x83tr\xc3\xa2n._NEWLINE_Opera sa principal\xc4\x83 a fost Historiae Philippicae \xc3\xaen patruzeci \xc8\x99i patru de c\xc4\x83r\xc8\x9bi, a fost numit\xc4\x83 a\xc8\x99a deoarece imperiul macedonean fondat de Filip este tema central\xc4\x83 a nara\xc8\x9biunii.Aceasta a fost o istorie general\xc4\x83 a acelor p\xc4\x83r\xc8\x9bi ale lumii care au intrat sub influen\xc8\x9ba lui Alexandru cel Mare \xc8\x99i a succesorilor s\xc4\x83i. Trogus a \xc3\xaenceput cu legendarul Ninus, fondator al Ninive, \xc8\x99i a \xc3\xaencheiat la aproximativ acela\xc8\x99i punct ca Titus Livius ( 9 d.Hr.). Justinus a scris o epitom\xc4\x83 (abreviere, rezumat al unei opere) a operei pierdute a lui Trogus, \xc8\x99i o serie de prologuri sau rezumate ale c\xc4\x83r\xc8\x9bilor. Ultimul eveniment care a fost \xc3\xaenregistrat de c\xc4\x83tre Justinus este recuperarea stindardelor romane capturate de par\xc8\x9bi \xc3\xaen 20 \xc3\xae.Hr.. Digresiunile (abaterile de la subiectul tratat) etnografice \xc8\x99i geografice au fost o asemenea caracteristic\xc4\x83 de lucru \xc3\xaenc\xc3\xa2t au dezvoltat o istorie universal\xc4\x83 cu reputa\xc8\x9bie negarantat\xc4\x83, aceasta nu a fost niciodat\xc4\x83 inten\xc8\x9bia lui Trogus._NEWLINE_Trogus a l\xc4\x83sat neatins\xc4\x83 istoria roman\xc4\x83, p\xc3\xa2n\xc4\x83 la momentul \xc3\xaen care Grecia \xc8\x99i "Estul" au venit \xc3\xaen contact cu Roma, probabil deoarece a fost tratat\xc4\x83 suficient de Titus Livius. Lucrarea sa s-a bazat pe scrierile istoricilor greci, cum ar fi Theopompus (a c\xc4\x83rui "Philippica" poate a fost surs\xc4\x83 de inspira\xc8\x9bie pentru Trogus), Ephorus, Timaeus, Polybius. Se accept\xc4\x83 \xc3\xaen general c\xc4\x83 o astfel de lucrare a fost dincolo de competen\xc8\x9bele unui roman, \xc8\x99i probabil Trogus nu a adunat informa\xc8\x9bii de la istoricii greci singur, probabil acestea au fost deja combinate \xc3\xaentr-o singur\xc4\x83 carte de unii greci (foarte probabil Timagenes al Alexandriei)._NEWLINE_Ideea sa de istorie a fost mai sever\xc4\x83 \xc8\x99i mai pu\xc8\x9bin retoric\xc4\x83 dec\xc3\xa2t cea a lui Salustiu \xc8\x99i a lui Titus Livius, pe care i-a acuzat de punerea de discursuri elaborate \xc3\xaen gurile caracterelor despre care au scris. Din marea sa oper\xc4\x83, avem numai epitomele lui Justinus, prologuri sau rezumate din cele 44 c\xc4\x83r\xc8\x9bi, \xc8\x99i fragmentele citate de Vopiscus, Ieronim, Augustin \xc8\x99i al\xc8\x9bi scriitori. Dar chiar \xc8\x99i \xc3\xaen starea sa prezent\xc4\x83 mutilat\xc4\x83 este adesea o autoritate important\xc4\x83 pentru istoria antic\xc4\x83 a Orientului.'